**Изх.№ 25-00-112/27.08.2025г.**

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

**ОТНОСНО:** Обявяване на поземлен имот - публична общинска собственост за частна общинска собственост, на основание чл. 6, ал. 1 от ЗОС.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Със Заповед № РД-305/03.07.2025 г. на кмета на община Рудозем е одобрено изменение на на Подробен устройствен план – ПРЗ за ПИ 63207.502.101, 63207.502.175, попадащи в рамките на УПИ III-паркинг, IX-95, 105 за произв. и складове, в кв. 39а по плана на гр. Рудозем, община Рудозем. По силата на одобрения ПУП е образуван нов имот с идентификатор 63207.502.270 чрез отделянето му от поземлен имот с предишен идентификатор 63207.502.101, актуван с Акт за публична общинска собственост № 108/08.05.2025 г. вписан с Службата по вписванията – гр. Мадан с вх. рег. № 313 от 13.05.2025 г., Акт № 20, том II. В новообразувания имот е построена масивна сграда с трайно предназначение: селскостопанска сграда, със застроена площ 68 кв.м., собственост на Веселин Четьов Порязов съгласно Нотариален акт № 125, том I, рег. № 2090, дело № 120 от 2021 г.

Очевидно е, че новият поземлен имот е престанал да задоволява обществени потребности от местно значение и в тази връзка предназначението му за паркинг следва да се счита за отпаднало.

Съобразно чл. 6, ал. 1 от ЗОС, имотите и вещите – публична общинска собственост, които са престанали да имат предназначението по чл. 3, ал. 2 от закона, се обявяват от общинския съвет за частна общинска собственост, като това решение следва да се приеме с мнозинство от две трети от общия брой на съветниците- чл. 6, ал. 3 от ЗОС.

Промяната на характера на собствеността от публична общинска в частна общинска върху общински поземлени имотина имота представлява сложен фактически състав, първият елемент от който е административен акт – решение на общински съвет. Вторият елемент е актуването му като частна общинска собственост.

Във връзка с гореизложеното и на основание чл. 21, ал. 1, т. 8 от Закона за местното самоуправление и местната администрация, чл. 6, ал. 1 и ал. 3 от Закона за общинската собственост, предлагам на Общински съвет-Рудозем да приеме следното

**ПРОЕКТОРЕШЕНИЕ:**

1. **Обявява за частна общинска собственост поземлен имот с идентификатор 63207.502.270** по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, последно изменение на КККР, засягащо поземления имот: няма извършено изменение на КККР със заповед, с площ 398 кв.м., трайно предназначение на територията: урбанизирана, с начин на трайно ползване: за друг обществен обект, комплекс, **който е образуван чрез отделяне от поземлен имот с предишен идентификатор 63207.502.101 с площ 3893 кв.м., актуван с Акт за публична общинска собственост № 108/08.05.2025 г. вписан с службата по вписванията – гр. Мадан с вх. рег. № 313 от 13.05.2025 г., Акт № 20, том II.**

2. Възлага на кмета на община Рудозем да извърши последващите съгласно закона действия.

СБ/

